Forsøkte å sprenge seg inn i dansk bank med gass
Mennene slo til mot Sparekassen Sjællands filial i Dianalund og rygget først en Audi stasjonsvogn inn gjennom bankvinduene. Inne i lokalet ble det koblet gasslanger til hvelvet i et forsøk på å sprenge det opp. Forsøket lyktes ikke og mennene forsvant uten å få med seg kontanter. Kriminelle har ved flere anledninger sprengt seg inn i minibanker og bankbokser i Danmark ved hjelp av gass den siste tiden, og de materielle ødeleggelsene under slike aksjoner er ofte store.
Tre maskerte menn forsøkte natt til onsdag å sprenge seg inn i et bankhvelv på Sjælland i Danmark ved hjelp av gass.